Nafarroako Parlamentuko Mahaiak, 2020ko uztailaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Antonio Javier Lecumberri Urabayen jaunak aurkeztutako galdera, Nekazaritza Politika Erkideko laguntzak direla-eta Europar Kontseiluak uztailaren 21ean hartutako erabakiak Nafarroan izanen dituen ondorioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko uztailaren 27an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Javier Lecumberri Urabayen jaunak, Legebiltzarreko Erregelamenduan ezarritakoaren babesean, honako galdera hau egiten dio Landa Garapeneko eta Ingurumeneko kontseilariari, Osoko Bilkuran ahoz erantzun dezan:

Nafarroan zer ondorio izan dezake Nekazaritza Politika Erkideko laguntzen aurrekontu globala onesten duen Europar Kontseiluaren uztailaren 21eko erabakiak?

Iruñean, 2020ko uztailaren 22an

Foru parlamentaria: Javier Lecumberri Urabayen